ການຊ່ອຍເຫຼືອບັນເທົາທຸກ ເລີ້ມຫລັ່ງໄຫລໄປຮອດ ເນປາລ ຫຼັງໄພແຜ່ນດິນໄຫວ ຮ້າຍແຮງ
ສະໜາມບິນ ກັດມັນດູ ກຳລັງປະເຊີນ ກັບສະຖານະການ ສັບສົນວຸ້ນວາຍ ຍ້ອນມີເຮືອບິນ ຈຳນວນຫຼວງຫຼາຍ ພະຍາຍາມລົງຈອດ.
ພວກທີມຊ່ອຍກູ້ໄພນາໆຊາດ ແລະອົງການຊ່ອຍເຫຼືອບັນເທົາ ທຸກ ເລີ້ມໄປຮອດນະຄອນຫຼວງກັດມັນດູ ຂອງເນປາລແລ້ວ 2 ມື້ ຫຼັງຈາກໄພແຜ່ນດິນໄຫວຄັ້ງຮ້າຍແຮງສັ່ນສະເທືອນປະເທດ ຊຶ່ງ ໄດ້ສັງຫານປະຊາຊົນໄປຫຼາຍກວ່າ 3700 ຄົນ ແລະໄດ້ຮັບບາດ ເຈັບຕື່ມອີກ ຫຼາຍພັນຄົນ ນາຍ Steve Herman ຜູ້ສື່ຂ່າວວີໂອເອ ໄດ້ເດີນທາງໄປຍັງນະ ຄອນຫຼວງກັດມັນດູ ນຳຖ້ຽວບິນທີ່ບັນທຸກທີມງານຊອກຄົ້ນແລະກູ້ ໄພແຫ່ງຊາດຂອງຍີ່ປຸ່ນ 70 ຄົນ ແຕ່ວ່າ ຍ້ອນ ທີ່ເກີດຈາກ ການທີ່ມີເຮືອບິນທະຫານຈຳນວນຫຼວງຫຼາຍ ພະຍາ ຍາມຈະລົງຈອດທີ່ສະໜາມບິນ ເຮືອບິນຂອງລາວຈຶ່ງບໍ່ສາມາດ ລົງຈອດໄດ້ ແລະໄດ້ປ່ຽນທິດທາງບິນໄປລົງທີ່ເມືອງ Kolkata ເພື່ອເຕີມນ້ຳມັນ ນາຍ Herman ກ່າວວ່າ ຖ້ຽວບິນຂອງລາວໄດ້ຮັບຄຳເຕືອນລ່ວງໜ້າໃຫ້ຄາດໝາຍໄວ້ເລິີຍວ່າ ຈະປະເຊີນກັບ ທີ່ສະໜາມບິນນັ້ນ ດ້ວຍຫໍຄວບຄຸມການບິນ ໄດ້ມີການອົບພະຍົບພະນັກງານອອກໄປ ໃນລະຫວ່າງເກີດແຜ່ນດິນ ໄຫວຄັ້ງຕໍ່ໆມາ ແລະຜູ້ຄົນຈຳນວນຫຼວງຫຼາຍ ທີ່ພະຍາຍາມຈະອອກຈາກປະເທດ ໄດ້ພາກັນໄປລໍຖ້າຢູ່ທາງແລ່ນຂຶ້ນລົງຂອງເຮືອບິນ ພວກທີມຊ່ອຍກູ້ໄພຫາຍຍະນະຈາກປະເທດຕ່າງງໆ ຮວມທັງສະຫະລັດນຳ ໄດ້ຖືກສົ່ງໄປຍັງຂົງເຂດ ເພື່ອພະຍາຍາມຊ່ອຍທຳການຊອກຄົ້ນ ຊ່ອຍກູ້ຊີວິດ ແລະຟື້ນໂຕຄືນ ສະຫະລັດໄດ້ຮັບປາກໃຫ້ເງິນ ຊ່ອຍເຫຼືອ 1 ລ້ານດອນລາໃນທັນທີແລະ ໄດ້ສັ່ງໃຫ້ທີມຊ່ອຍກູ້ໄພແຜ່ນດິນໄຫວຊັ້ນຢ້ຽມ ຈາກລັດ Virginia ເດີນທາງໄປຊ່ວຍເຫຼືອໂດຍໄວ ໜ່ວຍກູ້ໄພທີ່ມີສະມາຊິກ 56 ຄົນໄດ້ອອກເດີນທາງໄປແລ້ວ ໃນວັນອາທິດວານນີ້ ພ້ອມກັບພວກເຈົ້າໜ້າທີ່ອົງການຊ່ອຍເຫຼືອສະຫະລັດ ຈີນ ເຢຍຣະມັນ ການາດາ ແລະອິສຣາແອລ ແມ່ນຮວມຢູ່ໃນບັນດາປະເທດ ທີ່ສົ່ງພວກພະນັກງານຊ່ອຍກູ້ໄພ ໄປຍັງຂົງເຂດ ແຜ່ນດິນໄຫວໃນວັນເສົາມື້ກ່ອນນີ້ ແມ່ນເປັນ ຄັ້ງຮ້າຍແຮງທີ່ສຸດໃນຮອບ 81 ປີຜ່ານມາທີ່ເນປາລ ແຜ່ນດິນໄຫວທີ່ຮ້າຍແຮງກວ່ານີ້ ເກີດຂຶ້ນໃນປີ 1934 ທີ່ໄດ້ສັງຫານປະຊາຊົນໄປຫລາຍກວ່າ 10 ພັນຄົນ